
TOIMINTAKERTOMUS VUODELTA 2024
Mennyt vuosi 2024 oli Suomen Kotiseutuliittoon kuuluvalle Suodenniemi- Seuralle 15. toimintavuosi.  Suomen Kotiseutuliitto puolestaan juhli 75- vuotisjuhlavuottaan.
Suodenniemi- Seuran  kymmenen euron jäsenmaksun maksoi 192 henkilöä, edellisvuoteen vähennystä yksi jäsen.

SUODENNIEMI- SEURAN HALLITUS
Seuran hallitukseen ovat kuuluneet:
· Auli Horelli                      puheenjohtaja
· Bruuno Tuori                  varapuheenjohtaja, topoteekki- ja lottaperinnevastaava
· Saija Takala                    sihteeri ja jäsenvastaava
· Anne Itälinna                 retki- ja lottaperinnevastaava, Suodenniemi-viikko toimikunnassa
· Marjatta Mikkola          museovastaava
· Saila Ahonen                  museovastaava
· Johanna Seppä              Suodenniemi- viikkotoimikunnan kokoonkutsuja
· Sari Suvala                      toritoimikunnan kokoonkutsuja, seuran kotisivujen hoitaja
· Harri Hakala                   markkinaisäntä ja toritoimikunnassa  
· Tarmo Seppä                  yhteistyövastaava

 HALLITUKSEN KOKOUKSET  2024
·  10.1.Haliseva ja rahastonhoitajanaHH     järjestäytymiskokous,  osallistujia 7	
·  22.2.     hallituksen kokous,  osallistujia 7            
·    2.4.	    hallituksen kokous,  osallistujia 6           
·  10.9.	    hallituksen kokous,  osallistujia 5	
· 17.10.    hallituksen kokous, osallistujia 6         


SEURAN VIRALLISET KOKOUKSET
Seuran kevätkokous pidettiin ti 16.4. klo 18.30 Kerolassa. Kokouksen jälkeen Tomi Ahoranta piti esitelmän aiheesta Pohjankylän rajojen määrittely vuonna 1778. (osallistujia 24)
Seuran syyskokous pidettiin ti 5.11. klo 18 Kerolassa. Kokousvieraana oli jälleen Tomi Ahoranta, joka opasti paikallaolleille miten löytää digihakemistosta Suodenniemen historia-aineistoja. (osallistujia 21)
Suodenniemi- Seuran kirjanpitäjänä on ollut Ville Kökkö.
Seuran tilien ja toiminnan tarkastajina ovat toimineet Arja ja Vesa Mäkinen, varalla Ilkka Levola ja Jaakko Tuori.
 
HALLITUKSEN TAPAHTUMIA
Hallituksestamme Anne Itälinna ja Johanna Seppä kuuluivat Suodenniemi- viikon toimikuntaan, Johanna toimikunnan kokoonkutsujana. Muut toimikunnan jäsenet olivat Leila Rintala, Merja Luukkanen, Sissi Haliseva ja Jouko Väissi
Toritoimikuntaan kuului hallituksestamme Sari Suvala ja Harri Hakala, Sari kokoonkutsujana. Muut toritoimikunnan jäsenet olivat Miia Lumiainen, Emmi Rahkjärvi, Saku Salminen, Katri Siiskonen, Pirkko Mäkelä ja Leena Pullinen.

Ke 20.3. klo 18 Suodenniemi-Seura oli kokoonkutsujana perinteisessä yhdistysten yhteispalaverissa seurakuntatalolla. Palaverissa keskusteltiin  kesän tapahtumista, torikahvitusvuoroista ja Suodenniemi- viikosta. (21)	
To 23.5. Pirkanmaan Kulttuuriasiain neuvottelukunta oli vieraana museolla. Saila ja Marjatta esittelivät vieraille museota ja tarjosivat heille kahvit. (8 +2)
To 27.6. klo 15  Sastamalan seudun museoväki kokoontui Emma Kurjen johdolla Suodenniemen kotiseutumuseoon vuosittaiseen kokoukseensa. Keskustelimme ajankohtaisista museoasioista, tutustuimme museoalueeseen ja kirkkoon ja joimme kahvit. Seurasta mukana Saila, Marjatta ja Auli. muita 5.
30.8.- 1.9. Auli mukana Suomen Kotiseutuliiton valtakunnallisilla Kotiseutupäivillä Vantaalla sekä Suodenniemi- Seuran edustajana Kotiseutuliiton vuosikokouksessa. 

SEURAN JÄRJESTÄMIÄ TAPAHTUMIA
La 24.2. klo 13-15 järjestimme perinteisen ulkoilutapahtuman Kelahovin tuntumassa.  Seura tarjosi ulkoilijoille grillimakkaraa, mehua ja pullaa, Suodenniemen Koti- ja kouluyhdistys myi hernekeittoa.  (noin 60)
pe 5.4. klo 19 Sastamalan Opiston juhla urheilutalolla. Seura tarjosi juhlassa väliaikakahvit.
La 27.7. seuran kahvitusvuoro kesätorilla. Myimme noin 70 kuppia kahvia.
La 14.12. seura mukana Suodenniemen joulutorilla. Myynnissä oli uutuutena Suodenniemi- logolla varustettuja T-paitoja ja collage-takkeja sekä Suodenniemen maisemakortteja, kirjoja, Suodenniemi- pyyhkeitä, –mukeja, -kirjoja, -avaimenperiä, -pikkuvaakunoita, -juomapulloja,  ja Suodenniemi-kynttilöitä.

SUODENNIEMI- VIIKKO  28.6. -7.7.2024
Su 30.6. klo 13 oli yhteislaulu- ja runotilaisuus Kelan navetalla. Jukka Rintanen ja Sirkut laulatti sekä Runoratsut lausui  suodenniemeläisiä runoja.
Su 30.6. klo 14.30 pidettiin vanhojen karttojen huutokauppa Kelan navetalla.   Vanhan kunnantalon kätköistä pelastettujen ja skannattujen  suodenniemeläisten karttojen huuotokaupassa  meklarina toimi Risto Kirvesniemi. 400 euroa tuotto lahjoitettiin vanhusten päivätoimintaan.
Su 30.6. klo 15 hautausmaakierros ylä-, ala- ja puistohautausmailla Tomi Ahorannan opastamana. Seura tarjosi hautausmaakierroksen päätyttyä kahvit seurakuntatalolla. (62)
ke 3.7. klo 19 lauluyhtye Seelian kirkkokonsertti.  Ohjelmat 10 euroa. Konsertti järjestettiin yhteistyössä srk:n kanssa. (48)
To 4.7. klo 19 Ursula Eerolan lavatanssijumppa urheilukentällä. (12)

KELARANNAN KESÄTEATTERI
Suodenniemi- viikolla Kelarannan kesäteatterissa esitettiin neljä kertaa suodenniemeläisen Eila Minkkisen kirjoittama näytelmä No onkos tullut talvi.  Esityksiä oli  su 30.6., ti 2.7., to 4.7.  ja su 7.7. klo 18. Teatterilipun hinta oli 15 euroa, kahvi 3 euroa. (noin 420 katsojaa)

KOTISEUTUMUSEO 
Edellisvuosien tapaan Suodenniemi-Seura vastasi kaupungin omistaman Suodenniemen kotiseutumuseon hoidosta ja valvonnasta. Kuluneen kesän ajaksi museoon oli kerätty näyttely Suodenniemeläisestä paikallisesta taiteesta. Museo-oppaana toimi kaupungin palkkaama suodenniemeläinen ”kesänuori” Esko Mikkola. Museo oli auki viikonloppuisin su 2.6.- su 28.7. (juhannusta lukuun ottamatta)  klo 11-16. 
Museossa oli myynnissä suodenniemeläistä käsityötä ja Suodenniemi- tuotteita. Museoon oli vapaa pääsy. Kesän aikana museoon kävi tutustumassa noin 400 kävijää. 
Elokuun lopussa museon ikkunat ja ulko-ovi vietiin pariksi kuukaudeksi korjaushuoltoon Poriin. Korjaushuollon kustansi museovirasto. Seuran väki oli apuna ikkunoiden paikaltaan poisotossa ja takaisinlaitossa.
Suodenniemi- Seura on ottanut huomaansa ja hoitaakseen Suodenniemen lottaperinteeltä jääneen jäämistön. Lottaperinteellä on ollut oma kokoontumistila vanhan terveysaseman alakerrassa. Kesällä entisellä terveysasemalla sattuneen putkivuodon jälkeen lottatavarajäämistö vietiin säilytettäväksi Tuorille Koppelon tilalle.

SEURAN  JÄRJESTÄMIÄ  RETKIÄ
La 9.3. teimme teatteriretken Porin Teatteriin Sylvi- esitykseen. Ennen teatteria ruokailimme Ulvilassa Kokkikaksikko- ravintolassa. (30)
Ke 17.4. tutustuimme Turkuun. Joimme menomatkalla aamukahvit Liedossa kahvila Namiassa ja tutustuimme Vilkkimäen kahvilamuseoon. Turussa käyntikohteitamme olivat Tuomiokirkko, Brinnkalan talo, Pyhän Henrikin ekumeeninen kappeli, Föri ja Funikulaari. Tutustuimme myös Luostarimäen käsityöläismuseoon ja Hirvensalon ekumeeniseen kappeliin, jossa Stephan Evans soitti meille flyygeliä. Lounastimme Kakolassa ja joimme paluumatkalla kahvit Heikkilän kasarmilla.(32)
La 11.5. matkasimme Nokian Kerholaan, jossa Suomen Kotiseutuliiton kunniaksi Nokia-Seura oli järjestänyt Maakuntalauluja ja juhlakonsertin teemalla Merikantoa. Konsertissa esiintyivät Waltteri Torikka, Minna Viinikainen säestäjänään Maila Bohm sekä puhallinorkesteri Oktaavi ja Pinsiön mieskuoro. (9)
Su 2.6. teimme patikointiretken Mouhijärven Otamukseen, jossa patikoimme 5 kilometrin luontopolun ja joimme kahvit Otamuksessa. (4)
Su 16.6. menimme yhdessä Lahdenperän kyläyhdistyksen kanssa Vammalaan Vehmaan tilalle katsomaan Sukujuurikas-kesäteatteriesitystä. Ennen esitystä ruokailimme tilalla. (17)
To 8.8. pyöräilimme Putajaan Ruubertin pirtille iltakahville (3).
La 14.12. teimme perinteisen pikkujouluretken Vammalaan Tyrwää show- esitykseen ja iltapalalle ravintola Tunneliin. (20)

LAHJOITUKSET
Huhtikuussa lahjoitimme 1000 euron arvosta leluja päiväkotiin.
Torikahvilaan ostimme ison pumpputermoksen.
Toukokuussa tarjosimme ala-asteen oppilaille jäätelötuutit ja pillimehut ympäristön siivouspäivänä (164 euroa).
Maksoimme Suodenniemi- viikon esitteiden postituksen  (618 euroa)  ja  Suodenniemi-viikon banderolleihin päivämäärämuutokset (50 euroa)
Suodenniemi- Seura haki ja sai Suodenniemen Säästöpankkisäätiöltä 3 000 euroa avustusta sankarivainajien hautakivien pesemiseen ja tekstien uusimiseen	
[bookmark: _GoBack]Lahjoitamme 30.6. pidetyn vanhojen karttojen tuoton (400 euroa) vanhusten päivätoimintaan tai vanhemman väen virkistystoimintaan.
	


TIEDOTUSTOIMINTA
Suodenniemi-Seuran jäsensivut ovat olleet Tomi Ahorannan ja Sari Suvalan hoidossa.  Seuran omien tapahtumien lisäksi sivuilla on paljon myös muuta Suodenniemeä koskevaa asiaa mm. infoa Suodenniemi-viikosta, Suodenniemen merkkihenkilöistä, Suodenniemi-aiheinen visailu ja Sukelluksia Suodenniemen historiaan -blogi. Sivuilta on myös linkkejä muihin Suodenniemen yhdistyksiin, yrityksiin ja paikallislehtiin.
Kotisivujen ja jäsenkirjeiden lisäksi on seuran toiminnasta tiedotettu facebookin Suodenniemen puskaradio- ja Suoteen paikallislöpinätryhmissä, Suodenniemen liikkeiden ilmoitustauluilla sekä paikallislehdissä Tyrvään Sanomissa ja Alueviestissä. 

